Ua se tenguie a caperar es fautulhs damb beròis tapissi de porpra, en tot deishar enes pès un teishut de lin; ua auta plaçaue dauant des sètis, argentades taules, botant ath dessús petits tistèrs d’aur; ua tresau barrejaue eth doç e suau vin en ua vaishèra de plata e lo distribuien en daurades copes; e era quatau se hège a vier aigua e alugaue un gran huec dejós deth trespès a on aquera se cauhaue.